Упаўнаважаны па справах рэлігіяў і нацыянальнасьцяў Леанід Гуляка, адказваючы на пытаньні карэспандэнта “Вечернего Бреста”, адзначыў, што на пасяджэньні ў Кобрыні абмяркоўваліся пытаньні выкананьня рэлігійнымі арганізацыямі заканадаўства. Таксама ён закрануў праблему ўзьвядзеньня культавых будынкаў без дазволу ўлады: “Ёсьць прыклады, калі культавыя будынкі будуюцца без узгадненьня з органамі ўлады. Мясцовы кіраўнік грамады пачынае будаваць храм, не выконваючы працэдуру адводу зямельнага ўчастку. Часам будуюцца збудаваньні незразумелага тыпу, якія потым здаюцца ў арэнду камерцыйным арганізацыям. Гэта не характэрна для Берасьцейшчыны, але такія выпадкі ёсьць у рэспубліцы. Трэба адзначыць, што ў Беларусі зямля пад будаўніцтва храмаў выдзяляецца бясплатна. А ў Нямеччыне, да прыкладу, за ўчастак у паўгектары для ўзьвядзеньня кірхі грамада павінна выплаціць дзяржаве часам да 3 млн. еўра. Мы ня ставім такой задачы, таму што тады будзе паралізавана ўсё будаўніцтва”.